આ પ્રસંગે હિન્દુ અધ્યાત્મ અને સેવામેળાની આયોજન સમિતિના સહસચિવ શ્રી અશોકભાઈ રાવલે મેળાના આયોજનને તૈયારીઓનો અહેવાલ આપતાં જણાવ્યું હતું કે, ૨૦૧૭માં નાગપુરમાં યોજાયેલ એક બેઠકમાં હિન્દુ મેળો ગુજરાતમાં યોજવાનો વિચાર આવ્યો. મેળામાં ૬૫૦ કાર્યકર્તાઓની સતત મહેનત છે. મેળામાં ૭૦૦ જેટલી સંસ્થાઓનો સંપર્ક થયો હતો. પરંતુ જગ્યાની મર્યાદાને કારણે ૩૦૨ સંસ્થાઓ જ પોતાનાં સેવાકાર્યોનું પ્રદર્શન કરી શકી હતી. તેવી જ રીતે ૧૧૩ જેટલી કૉલેજોનો સંપર્ક કરવામાં આવ્યો હતો. સુવાસિની વંદનમાં ‘૯’ બહેનોનું સન્માન અને માતૃ-પિતૃવંદનમાં ૧૨૦ પરિવારોએ ઉપસ્થિત રહી માતૃ-પિતૃ વંદન કયર્ર્ંુ હતું. આચાર્ય વંદનમાં ૨૫૦ આચાર્યોનું પૂજન થયું હતું. નારી સમ્મેલનમાં ૬૫૦ મહિલાઓ જ્યારે ધર્મ અધ્યાત્મ સંમેલનમાં ૫૦૦ લોકો ઉપસ્થિત રહ્યા હતા. ભૂમિપુત્ર સમ્મેલનમાં ૧૨૦૦ જેટલા ખેડૂતો હાજર રહ્યા હતા. સૈનિક સંમેલનમાં ૬૩ જેટલા સૈનિક પરિવારોનું સન્માન થયું હતું.